*Előadó*: Varga Zs. András egyetemi tanár

*Ajánlott félév*: 5-9. félév

*Előfeltétel*: kötelező nincs, de javasolt az *Alkotmányjog I-II-III.* tárgyakat követően felvenni

 *A tantárgy célja és tartalma*: a tárgya a közjog (elsősorban alkotmányjogi, részben közigazgatási jogi) ismeretek elmélyítését célozza a nemzeti/alkotmányos identitás hazai és európai jogi  felértékelődésére tekintettel. Bemutatja az Európai Unióról szóló Szerződés 2, 4, 6. cikkeit, Magyarország Alaptörvényének részét képező Nemzeti hitvallást és R) cikkét, valamint ennek alkotmánybírósági értelmezésétTémakörök:

1. Az értékek fogalma

2. Az értékek univerzális vagy lokális jellege

3.  Az értékek értelmezhetősége a természetjog és a jogpozitivizmus alapján

4. A jogi értékek fejlődése (jogelvek, alkotmányos elvek, értékek)

5. Az alkotmányosság fejlődése. Nemzeti és alkotmányos identitás

6. Magyarország történeti alkotmánya és az Alaptörvény

7. Magyarország alkotmányos állami folytonossága

8. Jogfolytonosság és az Alaptörvény

9. Legalitás és legitimitás a közjogban

10. uniós integráció és szuverenitás

 *Ajánlott irodalom*:

* *SÓLYOM László*: Alkotmányosság Magyarországon. Értékek és tények; A jogállamiság; A hatalmi ágak elválasztása, in: Az alkotmánybíráskodás kezdetei Magyarországon, Osiris, Budapest, 2001., 141-156.; 686-705.; 721-738. o.
* *FEKETE Balázs*: Lehet-e jövője a nemzetállamnak az Európai Unióban?, in: Szubszidiaritás és szolidaritás az Európai Unióban, OCIPE Magyarország - Faludi Ferenc Akadémia, Budapest, 2006., 191-217. o.
* *FRIVALDSZKY János*: Gondolatok az emberi jogok radikális szemléletéből fakadó problémákról, in: Egy európai alkotmány felé, JTMR Faludi Akadémia - OCIPE Magyarország, Budapest, 2003., 63-74. o.
* *Roger SCRUTON*: A nemzetek szükségességéről, Helikon, Budapest, 2005.
* *HORKAY HÖRCHER Ferenc*: Az értékhiányos rendszerváltás, in: Fundamentum, 2003. 1. szám
* *ZLINSZKY János*: Az alkotmány értéktartalma és a mai politika. Székfoglaló 2005. október 24., A Szent István Tudományos Akadémia székfoglaló előadásai, Új Folyam, 11. szám, Szent István társulat, Budapest, 2006.